CELEX: 32016R0226
Language: lt
Date: 2016-02-17 00:00:00
Title: 2016 m. vasario 17 d. Komisijos įgyvendinimo reglamentas (ES) 2016/226, kuriuo iš dalies keičiamas Įgyvendinimo reglamentas (ES) Nr. 999/2014, kuriuo, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį, importuojamam Rusijos kilmės amonio nitratui nustatomas galutinis antidempingo muitas

18.2.2016   
            
            
               LT
            
            
               Europos Sąjungos oficialusis leidinys
            
            
               L 41/13
            
         KOMISIJOS ĮGYVENDINIMO REGLAMENTAS (ES) 2016/226
   2016 m. vasario 17 d.
   kuriuo iš dalies keičiamas Įgyvendinimo reglamentas (ES) Nr. 999/2014, kuriuo, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį, importuojamam Rusijos kilmės amonio nitratui nustatomas galutinis antidempingo muitas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau –pagrindinis reglamentas), ypač į jo 9 straipsnio 4 dalį ir 14 straipsnio 1 dalį,
   kadangi:
   
               (1)
            
            
               Reglamentu (EB) Nr. 2022/95 (2) Taryba nustatė galutinį antidempingo muitą importuojamam Rusijos kilmės amonio nitratui, kurio KN kodai yra 3102 30 90 ir 3102 40 90. Remiantis tolesniu tyrimu, kurį atlikus nustatyta, kad šis muitas buvo absorbuotas, Tarybos reglamentu (EB) Nr. 663/98 (3) šios priemonės buvo iš dalies pakeistos. Atlikus priemonių galiojimo termino peržiūrą ir dalinę tarpinę peržiūrą atitinkamai pagal Tarybos reglamento (EB) Nr. 384/96 (4) 11 straipsnio 2 ir 3 dalis, Reglamentu (EB) Nr. 658/2002 (5) Taryba nustatė galutinį 47,07 EUR už toną antidempingo muitą importuojamam Rusijos kilmės amonio nitratui, kurio KN kodai yra 3102 30 90 ir 3102 40 90. Po to pagal Reglamento (EB) Nr. 384/96 11 straipsnio 3 dalį buvo atlikta produkto apibrėžtosios srities tarpinė peržiūra ir importuojamoms Rusijos kilmės kietosioms trąšoms, kurių sudėtyje esantis amonio nitrato kiekis sudaro daugiau kaip 80 % masės ir kurių KN kodai šiuo metu yra 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ir ex 3105 90 20, Tarybos reglamentu (EB) Nr. 945/2005 (6) nustatytas galutinis 41,42–47,07 EUR už toną antidempingo muitas;
            
         
               (2)
            
            
               atlikus antrąją priemonių galiojimo termino peržiūrą ir antrąją dalinę tarpinę peržiūrą pagal Reglamento (EB) Nr. 384/96 11 straipsnio 2 dalį, ankstesnėje konstatuojamojoje dalyje aprašytos antidempingo priemonės (su paskutiniais pakeitimais, padarytais Reglamentu (EB) Nr. 945/2005) Tarybos reglamentu (EB) Nr. 661/2008 (7) buvo taikomos toliau, išskyrus „EuroChem“ grupei, kuriai nustatytas fiksuotas muito dydis svyravo 28,88–32,82 EUR už toną;
            
         
               (3)
            
            
               Sprendimu 2008/577/EB (8) Komisija priėmė, be kita ko, Rusijos gamintojų akcinės bendrovės (AB, rus. OAO) „Acron“ ir AB „Dorogobuzh“ įsipareigojimo pasiūlymus ir nustatė didžiausią leidžiamą kiekį;
            
         
               (4)
            
            
               2008 m. rugsėjo 10 d. sprendimu (9), išaiškintu 2009 m. liepos 9 d. sprendimu (10), Bendrasis Teismas panaikino Reglamentą (EB) Nr. 945/2005 tiek, kiek jis susijęs su akcine bendrove (toliau – AB) „Kirovo-Chepetsky Khimichesky Kombinat“ (toliau – „Kirovo“), priklausančia „OJSC UCC UralChem“ (toliau – „Uralchem“). Reglamentu (EB) Nr. 989/2009 (11) Taryba atitinkamai iš dalies pakeitė Reglamentą (EB) Nr. 661/2008. Todėl bendrovei „Kirovo“ antidempingo muitas (47,07 EUR už toną) taikomas tik importuojamam amonio nitratui, kurio KN kodai šiuo metu yra 3102 30 90 ir 3102 40 90;
            
         
               (5)
            
            
               Komisija, pagal pagrindinio reglamento 11 straipsnio 2 dalį atlikusi priemonių galiojimo termino peržiūrą, Įgyvendinimo reglamentu (ES) Nr. 999/2014 (12) toliau taikė antidempingo priemones (su paskutiniais pakeitimais, padarytais Reglamentu (EB) Nr. 989/2009);
            
         
               (6)
            
            
               2015 m. rugsėjo 16 d.„Kirovo“ pranešė Komisijai apie planuojamą bendrovių grupės „Uralchem“ reorganizavimą. Nuo 2015 m. spalio 1 d.„Kirovo“ yra nebe „Uralchem“ priklausanti akcinė bendrovė, o „Uralchem“ filialas, vadinamas „Uralchem Kirovo-Chepetsky Khimichesky Kombinat“ filialu (toliau – „Kirovo“ filialas). Bendrovė teigė, kad šio reorganizavimo tikslas – pagerinti visos „Uralchem“ grupės įmonių valdymą;
            
         
               (7)
            
            
               „Uralchem“ taip pat turi gamybos vietą, esančią Bereznikuose (Rusija) – „Uralchem Azot“ filialą, kuriam antidempingo muitas (47,07 EUR už toną) taikomas visų tipų amonio nitratui, nurodytam Reglamento (ES) Nr. 999/2014 1 straipsnio 1 dalyje. Todėl turi būti įvertinta priemonių vengimo rizika, atsižvelgiant į tai, kad tam pačiam juridiniam subjektui, gaminančiam amonio nitratą, šiuo metu priklauso du nauji filialai („Berezniki“ ir „Kirovo“);
            
         
               (8)
            
            
               Komisija išnagrinėjo bendrovės pateiktą informaciją ir visą kitą turimą informaciją ir padarė išvadą, jog rizika, kad įvairūs „Uralchem“ filialai vengs antidempingo priemonių, yra maža dėl toliau išdėstytų priežasčių;
            
         
               (9)
            
            
               pirma, nuo tada, kai Reglamentu (EB) Nr. 989/2009 buvo iš dalies pakeistos priemonės („Kirovo“ taikomos antidempingo priemonės taikomos tik importuojamam amonio nitratui, kurio KN kodai šiuo metu yra 3102 30 90 ir 3102 40 90), nėra įrodymų, kad „Uralchem“ piktnaudžiautų tokiu priemonių netaikymu „Kirovo“. Iš tiesų, po to, kai priemonės buvo iš dalies pakeistos, amonio nitrato, kurio KN kodai šiuo metu nėra 3102 30 90 ir 3102 40 90, importas išliko stabilus. Be to, Komisija neturi jokių įrodymų, kad įmonė „Berezniki“ neteisingai deklaruotų savo produkciją, kaip pagamintą „Kirovo“, ir taip piktnaudžiautų tokiu priemonių netaikymu „Kirovo“;
            
         
               (10)
            
            
               antra, „Uralchem“ teigė, kad pagal Rusijoje taikytinus nacionalinės teisės aktus trąšas privaloma registruoti ir žymėti, taip pat privaloma nurodyti gamybos vietos faktinį juridinį pavadinimą ir fizinį adresą. Gamintojo gamybos vieta taip pat turi būti nurodyta kituose oficialiuose dokumentuose. Galiausiai, jei amonio nitratas yra eksportuojamas, gamybos vieta turi būti nurodyta įvairiuose privalomuose dokumentuose, pavyzdžiui, muitinės eksporto deklaracijoje, kilmės sertifikate ir važtaraštyje. Todėl mažai tikėtina, kad „Uralchem“„Kirovo“ filialui priskyrus papildomą TARIC kodą A959, kitos šios grupės gamybos vietos jį netinkamai naudotų;
            
         
               (11)
            
            
               trečia, Komisijai išsiųstame 2015 m. spalio 13 d. rašte „Uralchem“ įsipareigojo neužsiimti jokia veikla, dėl kurios galėtų būti netinkamai naudojamas papildomas TARIC kodas A959, t. y. į Sąjungą su šiuo TARIC kodu neeksportuoti produktų, pagamintų kitur nei Kirovo Čepecke (Kirovo sritis) įsteigtame „Kirovo“ filiale;
            
         
               (12)
            
            
               ketvirta, Komisijai taip pat yra žinoma apie didžiausius įmonių „Berezniki“ ir „Kirovo“ pajėgumus ir tai, kad norint pastatyti naujus įrenginius ir padidinti dabartinius pajėgumus reikia kelerių metų. Todėl, jeigu importas neišvengiamai padidėtų ateityje ir ypač viršytų didžiausius įmonės „Kirovo“ pajėgumus, būtų pradėtas ex-officio vengimo tyrimas;
            
         
               (13)
            
            
               tačiau, siekiant dar labiau sumažinti vengimo pavojų, būtina nustatyti specialias priemones, kuriomis būtų užtikrinamas konkrečių antidempingo muitų taikymas skirtingiems „Uralchem“ filialams. „Uralchem“ valstybių narių muitinėms privalo pateikti galiojančią komercinę sąskaitą faktūrą. Sąskaita faktūra privalo atitikti šio reglamento 1 straipsnio trečioje dalyje išdėstytus reikalavimus. Importuojamam produktui, su kuriuo nepateikiama tokia sąskaita faktūra, taikoma visoms kitoms bendrovėms taikoma muito norma;
            
         
               (14)
            
            
               Komisija visoms suinteresuotosioms šalims pranešė apie esminius faktus ir aplinkybes, kuriais remiantis ji ketina iš dalies keisti Reglamentą (ES) Nr. 999/2014. Toms šalims buvo suteiktas laikotarpis, per kurį jos galėjo teikti pastabas dėl šio faktų atskleidimo. „Uralchem“ ir Rusijos Federacijos Vyriausybė pateikė pastabų. Į šias pastabas buvo atsižvelgta;
            
         
               (15)
            
            
               šiame reglamente nustatytos priemonės atitinka pagal Reglamento (EB) Nr. 1225/2009 15 straipsnio 1 dalį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 999/2014 1 straipsnio 2 dalies b punktas iš dalies keičiamas taip:
   
      
                  „b)
               
               
                  „KCKK Branch of Joint Stock Company United Chemical Company Uralchem in Kirovo-Chepetsk“ pagamintoms prekėms (papildomas TARIC kodas A959):
                  
                              Produkto aprašymas
                           
                           
                              KN kodas
                           
                           
                              TARIC kodas
                           
                           
                              Fiksuotas muito dydis (EUR už toną)
                           
                        
                              Amonio nitratas, išskyrus turintį vandeninio tirpalo pavidalą
                           
                           
                              3102 30 90
                           
                           
                              —
                           
                           
                              47,07
                           
                        
                              Amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos, kurių sudėtyje esantis azoto kiekis sudaro daugiau kaip 28 % masės
                           
                           
                              3102 40 90
                           
                           
                              —
                           
                           
                              47,07
                           
                        1 dalyje nurodytoms „KCKK Branch of Joint Stock Company United Chemical Company Uralchem in Kirovo-Chepetsk“ pagamintoms prekėms, kurios nenurodytos pirmiau pateiktoje lentelėje, antidempingo muitai netaikomi.
                  „KCKK Branch of Joint Stock Company United Chemical Company Uralchem in Kirovo-Chepetsk“ pagamintoms tam tikroms prekėms antidempingo muitas netaikomas, jei akcinė bendrovė „Chemical Company Uralchem in Kirovo-Chepetsk“ valstybių narių muitinėms pateikia galiojančią komercinę sąskaitą faktūrą, kurioje turi būti pateikta deklaracija, kurią pasirašė sąskaitą faktūrą išduodančio subjekto pareigūnas, nurodydamas datą, savo vardą, pavardę ir pareigas: „Aš, toliau pasirašęs (-iusi), patvirtinu, kad (kiekis) šioje sąskaitoje faktūroje nurodyto amonio nitrato, parduodamo eksportui į Europos Sąjungą, Rusijoje pagamino („KCKK Branch of Joint Stock Company United Chemical Company Uralchem in Kirovo-Chepetsk“ir adresas) (papildomas TARIC kodasA959). Patvirtinu, kad šioje sąskaitoje faktūroje pateikta informacija yra išsami ir teisinga.“ Jeigu tokia sąskaita faktūra nepateikiama, visų tipų amonio nitratui, kurį gamina „KCKK Branch of Joint Stock Company United Chemical Company Uralchem in Kirovo-Chepetsk“, taikoma visoms kitoms bendrovėms nustatyta muito norma.“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2009 12 22, p. 51.
   
      (2)  1995 m. rugpjūčio 16 d. Tarybos reglamentas (EB) Nr. 2022/95, kuriuo importuojamam Rusijos kilmės amonio nitratui nustatomas galutinis antidempingo muitas (OL L 198, 1995 8 23, p. 1).
   
      (3)  1998 m. kovo 23 d. Tarybos reglamentas (EB) Nr. 663/98, iš dalies keičiantis Reglamentą (EB) Nr. 2022/95, kuriuo importuojamam Rusijos kilmės amonio nitratui nustatomas galutinis antidempingo muitas (OL L 93, 1998 3 26, p. 1).
   
      (4)  1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL L 56, 1996 3 6, p. 1).
   
      (5)  2002 m. balandžio 15 d. Tarybos reglamentas (EB) Nr. 658/2002, kuriuo importuojamam Rusijos kilmės amonio nitratui nustatomas galutinis antidempingo muitas (OL L 102, 2002 4 18, p. 1).
   
      (6)  2005 m. birželio 21 d. Tarybos reglamentas (EB) Nr. 945/2005, iš dalies keičiantis Reglamentą (EB) Nr. 658/2002, įvedantį galutinį antidempingo muitą Rusijos kilmės amonio nitrato importui, ir Reglamentą (EB) Nr. 132/2001, įvedantį galutinį antidempingo muitą amonio nitrato, kurio kilmės šalis, inter alia, yra Ukraina, importui po dalinės tarpinės peržiūros pagal Reglamento (EB) Nr. 384/96 11 straipsnio 3 dalį (OL L 160, 2005 6 23, p. 1).
   
      (7)  2008 m. liepos 8 d. Tarybos reglamentas (EB) Nr. 661/2008, kuriuo po priemonių galiojimo termino peržiūros pagal Reglamento (EB) Nr. 384/96 11 straipsnio 2 dalį ir po dalinės tarpinės peržiūros pagal 11 straipsnio 3 dalį importuojamam Rusijos kilmės amonio nitratui nustatomas galutinis antidempingo muitas (OL L 185, 2008 7 12, p. 1).
   
      (8)  2008 m. liepos 4 d. Komisijos sprendimas 2008/577/EB, kuriuo priimami įsipareigojimai, susiję su antidempingo tyrimu dėl importuojamo Rusijos ir Ukrainos kilmės amonio nitrato (OL L 185, 2008 7 12, p. 43).
   
      (9)  2008 m. rugsėjo 10 d. Sprendimo JSC Kirovo-Chepetsky Khimichesky Kombinat prieš Tarybą, T-348/05, Rink. 2008 II-00159, rezoliucinės dalies 1 punktas.
   
      (10)  2009 m. liepos 9 d. Sprendimo JSC Kirovo-Chepetsky Khimichesky Kombinat prieš Tarybą, T-348/05 INTP, Rink. 2009 II-00116, rezoliucinės dalies 1 punktas.
   
      (11)  2009 m. spalio 19 d. Tarybos reglamentas (EB) Nr. 989/2009, iš dalies keičiantis Reglamentą (EB) Nr. 661/2008, kuriuo importuojamam Rusijos kilmės amonio nitratui nustatomas galutinis antidempingo muitas (OL L 278, 2009 10 23, p. 1).
   
      (12)  2014 m. rugsėjo 23 d. Komisijos įgyvendinimo reglamentas (ES) Nr. 999/2014, kuriuo, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį, importuojamam Rusijos kilmės amonio nitratui nustatomas galutinis antidempingo muitas (OL L 280, 2014 9 24, p. 19).